**Ar mašina gali būti vadinama „greideriu“? (2017-10-25)**

Taip, gali. **Greideris** – tai kelių priežiūros ir žemės kasimo mašina, kurios svarbiausios dalys – verstuvas su peiliu. **Greideriu** lyginama kelių smėlio, žvyro ar grunto danga, valomas sniegas ir kt. (žr. [„Dabartinės lietuvių kalbos žodyną“](http://lkiis.lki.lt/dabartinis;jsessionid=7FCC6E4C38456E666DB66EB848A7F6F1); „Tarptautinių žodžių žodyną“ (Vilnius, 2013, p. 306; „Technikos enciklopediją“ (t. 2, Vilnius, 2003, p. 159).

Tačiau žodis **greideriuoti** neteikiamas ir nevartotinas.

Pagal tai, ką greideris daro, pavadinamas ir veiksmas – greideris  **lygina**, **kasa** (ne *greideriuoja*). Pvz.: Neasfaltuotų gatvių dangą pažadėta ne tik nugreideriuoti (= išlyginti ), bet ir pažvyruoti.